CELEX: 62011FN0044
Language: el
Date: 2011-04-13 00:00:00
Title: Υπόθεση F-44/11: Προσφυγή της 13ης Απριλίου 2011 — ZZ κατά Ευρωπαϊκής Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/34
            
         Προσφυγή της 13ης Απριλίου 2011 — ZZ κατά Ευρωπαϊκής Επιτροπής
   (Υπόθεση F-44/11)
   2011/C 186/65
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ZZ (Tricase, Ιταλία) (εκπρόσωπος: G. Cipressa, avocat)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα καταβολής ποσού από την καθής στον προσφεύγοντα προς αποκατάσταση της ζημίας που ο προσφεύγων ισχυρίζεται ότι υπέστη λόγω της πρωτοβουλίας του ιατρού-συμβούλου της Επιτροπής να ζητήσει ορισμένες πληροφορίες από τον θεράποντα ιατρό του προσφεύγοντος.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να κηρύξει εκ του νόμου ανυπόστατη την απόφαση περί απορρίψεως του περιλαμβανόμενου στο σημείωμα της 6ης Μαρτίου 2010 αιτήματος, ή, επικουρικώς, να την ακυρώσει, ανεξαρτήτως της μορφής της·
            
         
               —
            
            
               εφόσον είναι αναγκαίο, να κηρύξει εκ του νόμου ανυπόστατη ή, επικουρικώς, να ακυρώσει, ανεξαρτήτως της μορφής της, την πράξη με την οποία η καθής απέρριψε την από 3 Σεπτεμβρίου 2010 διοικητική ένσταση του προσφεύγοντος·
            
         
               —
            
            
               εφόσον είναι αναγκαίο, να διαπιστώσει ότι ο Dr M., τότε υπάλληλος της Ευρωπαϊκής Επιτροπής: (α) ζήτησε από τον Dr U. να του γνωστοποιήσει αν ο προσφεύγων «ελάμβανε την περίοδο εκείνη ψυχοφαρμακευτική αγωγή (νευροληπτικά, αντικαταθλιπτικά) και ποια, καθώς και ποια άλλη θεραπεία ακολουθούσε»· (β) πληροφόρησε τον Dr U. ότι, «κατ' εφαρμογήν των κανονιστικών διατάξεων που διέπουν όλους του υπαλλήλους της ευρωπαϊκής Επιτροπής, ο κ. [ZZ] έχει υπηρεσιακή διεύθυνση στις Βρυξέλλες από 1ης Απριλίου 2002, και όχι πλέον στην Ανγκόλα, κατόπιν αποφάσεως των ιεραρχικώς προϊσταμένων του […], απόφαση που κοινοποιήθηκε επισήμως στον πελάτη σας»·
            
         
               —
            
            
               εφόσον είναι αναγκαίο, να διαπιστώσει τον παράνομο χαρακτήρα καθενός από τα πραγματικά περιστατικά που προκάλεσαν την επίμαχη ζημία και, κατά μείζονα λόγο, του συνόλου των εν λόγω πραγματικών περιστατικών·
            
         
               —
            
            
               εφόσον είναι αναγκαίο, να κηρύξει παράνομο καθένα από τα πραγματικά περιστατικά που προκάλεσαν την επίμαχη ζημία και, κατά μείζονα λόγο, το σύνολο των εν λόγω πραγματικών περιστατικών·
            
         
               —
            
            
               να υποχρεώσει την Επιτροπή να καταβάλει αμελλητί στον προσφεύγοντα ποσό 10 000 ευρώ καθώς και τόκους επί του ποσού αυτού με ετήσιο επιτόκιο 10 % και ετήσια κεφαλαιοποίηση από τις 5 Ιουλίου 2010, ή κάθε άλλο ποσό που προκύπτει από τη συνεκτίμηση οποιουδήποτε άλλου στοιχείου που το Δικαστήριο Δημόσιας Διοίκησης θα κρίνει δίκαιο και πρόσφορο προκειμένου να αποκατασταθεί η ζημία που υπέστη ο προσφεύγων·
            
         
               —
            
            
               να καταδικάσει την Επιτροπή στα δικαστικά έξοδα.